钦定古今图书集成/明伦汇编/闺媛典/第089卷 > 孟知性妻郝氏
## 钦定古今图书集成/明伦汇编/闺媛典/第089卷 > 孟知性妻郝氏

按《萧县志》：郝氏，孟知性妻，邑名宦圯曾女孙，食贫能
劳苦，相夫持家，生子镇、钥、鐈、锦，俱楚楚可爱，诸子惮
氏过于翁。城破，父子相失，独钥从氏至南门隍，氏诫
钥曰：“妇人惟一死谢责儿铮铮丈夫，亦随城俱死乎！”
语未卒，投濠中，钥挽不及，亦触桥石死。钥得从祀乡
贤。